Skökkin við Akratorg er í fallega innréttað og hlýlegt kaffihús í hjarta Akraness sem opnað var síðastliðinn nóvember . Hildur Björnsdóttir og Hafdís Bergsdóttir sem reka fyrirtækið Skagaferðir ehf. og standa þar vaktina ásamt átta manna starfsliði . Þær stöllur eru báðar kennaramenntaðar en Hildur er í leyfi frá kennslu til að sinna kaffihúsarekstrinum . „ Það má segja að þetta hafi alltaf blundað í mér . Það er gaman að geta sameinað áhugamálin með þessum hætti , “ segir Hildur í samtali við Skessuhorn . Aðaláhersla er lögð á gott kaffi , bakkelsi og gott brauðmeti á borð við panini . Alla virka daga er svo réttur dagsins í hádeginu . „ Þá erum við með mjög fjölbreytt úrval , íslenskan og erlendan mat , kunnuglegan og framandi í bland . Við finnum mikinn áhuga og erum komnar með stóran hóp fastagesta . Það er mjög mikil breidd í viðskiptavinahópnum . Hingað koma mömmuklúbbar og eldriborgara hópar , “ segir Hildur . „ Við erum farnar að hlakka mikið til að skapa sumarstemningu hérna fyrir utan hjá okkur , en við erum að bíða eftir útiveitingarleyfinu . Það verður gott skjól hérna fyrir utan á sumrin og sólsælt . “